Shalom. Olen Ephraim Frank.
Tulen Israelista.
Viime jaksossa käsittelimme hengellisiä valtapiirejä.
Taivaan Isää on palvottava Hengessä ja totuudessa.
Meidän on avattava sydämemme silmät ja korvat, -
jotta voisimme nähdä hengellisiin valtapiireihin.
Yksi Pyhän Hengen lahjoista on henkien erottamisen armolahja.
Sen avulla voimme erottaa, mitkä hengelliset tahot -
yrittävät vaikuttaa elämämme kulkuun.
Aloimme tutkia luomistyön alkua.
Huomasimme, että luomistyön alussa oli Jeesus.
Luimme Ilmestyskirjan lukua 3, joka käsittelee Laodikean seurakuntaa.
Siellä sanotaan, että alussa Jeesusta kutsuttiin Sanaksi.
Jeesuksen nimi on Sana.
Se on yksi hänen ikuisista nimistään.
Jeesus on sama eilen, tänään ja ikuisesti.
Hän on Jumalan valtakunnan ilmentymä.
Paavalin mukaan Jumalan valtakunta on vanhurskautta, rauhaa ja iloa -
pyhyyden Hengessä.
Kun jatkamme luomispäivien tutkimista, -
pitäkää mielessänne, että oikeastaan katselemme Jeesusta.
Näemme Jeesuksen hänen hengellisessä ulottuvuudessaan.
Näimme hänet jo Sanan ja Valon olomuodossa.
Valoa alettiin kutsua päiväksi.
Se on viittaus ikuiseen päivään, jolla ei ole loppua.
Myöskään valon olemukselle ei ole loppua.
Pikkuhiljaa alamme ymmärtää, -
että tuo alussa mainittu valo on itse asiassa Jumalan valtakunta.
Tuo valtakunta ilmestyy Jeesuksen, Jumalan pojan kautta.
Hän on tuon valtakunnan Herra.
Kaikki on luotu hänen kauttaan, hänen toimestaan ja hänelle.
Kaikki vallat ja voimat on myös luotu hänen kauttaan.
Muistuttakaa hengellisiä silmiänne, ettemme tutki fyysisiä asioita.
Fyysiset esimerkit voivat tosin auttaa meitä ymmärtämään -
mitä näkymättömässä maailmassa on.
Jos kaikki valot sammutettaisiin, mitä silloin voisi nähdä?
Jos ei olisi aurinkoa eikä kynttilöitä, -
eikä mitään muuta luonnollista valonlähdettä, -
emme näkisi yhtään mitään.
Voisimme tunnustella esineitä ympärillämme, -
mutta emme näkisi niitä.
Jos valot sytytettäisiin taas, mitä silloin näkisimme?
Joku voisi kertoa näkevänsä tuolin, pöydän tai ihmisiä.
Se ei kuitenkaan ole tarkka kuvaus.
Oikeasti hän näkisi sen, kuinka valo heijastuu aikaisemmin -
pimeässä olleista esineistä.
Sama koskee hengellistä valoa.
Valosta voidaan sanoa, ettei sitä voi nähdä valossa.
Valon erottaa vain silloin, kun on pimeyttäkin.
Jumala on nerokas.
Hän sanoo luoneensa pimeyden.
Oliko se saatanan vika? Ei.
Myös saatana on luotu olento.
Jumala kaikkivaltiudessaan tiesi varmasti, -
mihin saatana kykenisi.
Jumala tiesi hänen pystyvän ylpistymään.
Saatana tuli lankeamaan, -
ja hänelle annettiin täysin Jumalasta eroava luonne.
Syynä tähän oli tarve näyttää Luojan luonne.
Jumalan rakkauden, armon ja hyvyyden voi ymmärtää vain, -
jos näkee jotain aivan päinvastaista.
Tämä saattaa kuulostaa minun omalta ajatukseltani, -
joten älkää syyttäkö siitä Pyhää Henkeä.
Jumala on kaiken luodun yläpuolella.
Häntä ei voi huijata. Saatanakaan ei voinut huijata häntä.
Jumalan tahto ohjaa kaikkea, joten hän tietää, mitä tapahtuu.
Meidän on katsottava asioita Jumalan näkökulmasta.
Luomispäiviä tutkimalla voimme ymmärtää, -
miltä näkymätön maailma ja Jumalan valtakunta näyttävät.
Minkälaisia ne ovat luonteeltaan? Minkälainen on Isän luonne?
Jatkamme samasta aiheesta.
Yrittäkää palauttaa mieleenne kaaviot, -
jotka näytin ensimmäisestä ja toisesta päivästä.
Keltainen osio symboloi hengellistä valon vettä.
Jeesus puhui elävästä vedestä, joka hänestä pulppuaa.
Nuo ovat niitä eläviä vesiä. Jeesus on myös valo ja ikuinen elämä.
Keltainen vyöhyke on valoa ja elämää nimeltä päivä.
Sitä vastapäätä on hengellinen pimeys.
Siellä ei ole vettä, vaan kaikki on siellä kuivaa.
Kerran Jeesus oli ajamassa ulos riivaajia.
Riivaajien sanotaan palanneen takaisin kuivaan paikkaan.
Se on tämä pimeydeksi kutsuttu hengellisesti kuiva paikka.
Siellä ei ole elämää.
Siellä oleilevat nuo ruumiittomat henkiolennot.
Kutsumme niitä saatanaksi ja langenneiksi enkeleiksi.
Nämä termit luonnehtivat tuossa valtapiirissä olevia henkiä.
Niiden luonto on täydellinen vastakohta valolle.
Samoin niiden luonne.
Ne ovat syvyyden hengellisten vesien yläpuolella.
Ne ikään kuin katsovat noihin syvyyden vesiin.
Ne etsivät syvyyden vesistä asuinpaikkaa.
Ne tarvitsevat syvyyden vesiä, mutta eivät vielä voi -
sukeltaa niihin.
Luomisprosessin edetessä ne saavat pääsyn syviin vesiin.
Ensimmäisenä päivänä luotiin päivä ja yö.
Toisena päivänä luotiin taivaanvahvuus.
Siinä Luoja erotti hengellisen valon pimeydestä.
Erottavan osan hän kutsui taivaaksi.
Näimme nämä kolme vyöhykettä viime jaksossa -
esittämässäni kaaviossa.
Nyt jatkamme Raamatun tutkimista.
Jeesuksen hengellinen olemus on Jumalan Sana.
1. Moos. 1:9 "Ja Jumala sanoi: 'Kokoontukoot vedet, -
jotka ovat taivaan alla, yhteen paikkaan, -
niin että kuiva tulee näkyviin'. Ja tapahtui niin."
Mitä tässä tapahtuu?
Muistattehan, että tummansininen vyöhyke oli taivaan alapuolella.
Siinä ovat syvyyden vedet.
Jumala sanoi kokoavansa ne hengelliset vedet, -
ja samalla hän loi maan.
Nyt syntyi jotain fyysistä.
Maa ja sen meret.
1. Moos. 1:10 "Ja Jumala kutsui kuivan maaksi, ja paikan, -
mihin vedet olivat kokoontuneet, hän kutsui mereksi."
Merestä käytetään tässä eri sanaa kuin aiemmin vedestä.
1. Moos. 1:10 "Ja Jumala näki, että se oli hyvä."
Kolmantena päivänä tapahtui jotain hengellisen pimeyden alapuolella.
Jumala loi maapallon syvien vesien vyöhykkeelle.
Tässä vaiheessa oli olemassa vain merta ja kuivaa maata.
Meriä ei tässä vaiheessa kutsuttu valtameriksi, -
vaikka ne sisälsivät paljon vettä.
Ilmeisesti jopa evoluutiotutkijat uskovat, -
että alussa oli vain yksi yhtenäinen maa-alue.
Jumala teki maan yhdeksi alueeksi, jota ympäröivät meret.
Emme tiedä miltä se näytti.
Siellä oli ainakin jokia.
Kaunis maapallo oli siis luotu.
Sitä ympäröi hengellisen pimeyden vyöhyke.
Syvyyden vedet olivat muuttuneet maaksi ja meriksi.
Kolmantena päivänä tapahtui jotain muutakin mielenkiintoista.
1. Moos. 1:11-12 "Ja Jumala sanoi: 'Kasvakoon maa vihantaa, -
ruohoja, jotka tekevät siementä, ja hedelmäpuita, -
jotka lajiensa mukaan kantavat maan päällä hedelmää, -
jossa niiden siemen on'. Ja tapahtui niin: -
maa tuotti vihantaa, ruohoja, jotka tekivät siementä lajiensa mukaan, -
ja puita, jotka lajiensa mukaan kantoivat hedelmää, -
jossa niiden siemen oli. Ja Jumala näki, että se oli hyvä."
Muistakaa, että kun Jumala loi toisena päivänä taivaanvahvuuden, -
hän ei kutsunut sitä hyväksi.
Kolmantena päivänä hän loi sekä maan että kasvillisuuden.
Herää kysymys: -
kuinka kasvillisuus pysyi hengissä ilman aurinkoa, kuuta ja tähtiä?
Tapahtui samoin kuin ensimmäisenä päivänä.
Jumala erotti valon pimeydestä, vaikka se oikeastaan tapahtui -
vasta toisena päivänä.
Kolmas päivä on ongelmallinen.
Kasvillisuus ei selviä hengissä ilman aurinkoa, kuuta ja tähtiä.
Monet ajattelevat, että Jumala piti kasvit hengissä ihmeen avulla.
Tarkastellaanpa yhtä kasvillisuuden olomuotoa: -
siementä.
Jos ottaa siemenen ja aukaisee sen, -
sen sisältä löytyy pikkuruinen elämänalku.
Se syntyi Jumalan Sanan voimasta.
Siitä kasvaa kasvi, joka on sen emokasvin kuva.
Jumala tietää jokaisen kasvin alun ja lopun.
Sen tietää myös jokainen maanviljelijä.
Hän tietää, että istuttamastaan pienestä siemenestä -
kasvaa viimein suuri kasvi.
Tammenterhosta kasvaa tammi.
Tässä vaiheessa Jumalan tarvitsi vain istuttaa kasvien siemenet.
Hänen tarvitsi istuttaa vain yksi siemen kutakin kasvilajia.
Hän tiesi, että yhdestä tammenterhosta kasvaisi -
miljoonia tammenterhoja tuottava jättiläismäinen tammi.
Oikeissa olosuhteissa tammenterhot kasvaisivat tammiksi, -
ja niitä tulisi yhä vain lisää.
Kaikki saa alkunsa yhdestä tammenterhosta.
Niin kaikki alkoi.
Jumala istutti maahan kaikkien kasvilajien siemenet.
Kasvit alkoivat kasvaa, kun olosuhteet muuttuivat suotuisiksi.
Se tapahtui silloin, kun Jumala sai luomistyönsä valmiiksi.
Meidän luonnollisten ihmisten on tärkeä ymmärtää tämä.
1. Kor. 15. luvussa -
Paavali kirjoittaa maallisesta ihmisestä.
Hänet luotiin maan tomusta.
Jumala puhalsi häneen elämän Hengen.
Paavali kirjoittaa, -
että tuo maallinen ihminen kylvettiin maahan.
Kylvetty siemen ei näytä samalta kuin siitä kasvava kasvi.
Voimme jossain toisessa jaksossa tutkia 1. Kor. 15. lukua tarkemmin.
Se auttaa meitä ymmärtämään siemen-periaatetta.
Jumalan sana voi pakkautua siemenen muotoon.
Siemen pitää sisällään sen Sanan, joka siihen puhuttiin.
Siemen kasvaa sen mukaan.
Jumalan Sanan voitelu pysyy siemenessä.
Se ei ikinä kuole.
Jumalan liitto Aabrahamin, Iisakin ja Jaakobin kanssa -
tehtiin ikuisen Sanan voimalla Jeesuksen kautta.
Tuon liiton päällä lepää Sanan voitelu.
Voitelu seuraa sitä sukupolvesta sukupolveen.
Se ei ikinä muutu.
Tämä pätee myös luomiskertomuksen kolmanteen päivään -
ja Jumalan istuttamiin siemeniin.
Näin päättyi kolmas päivä.
1. Moos. 1:13-15 "Ja tuli ehtoo, ja tuli aamu, kolmas päivä.
Ja Jumala sanoi: 'Tulkoot valot taivaanvahvuuteen erottamaan -
päivää yöstä, ja olkoot ne merkkeinä osoittamassa aikoja, -
päiviä ja vuosia, -
ja olkoot valoina taivaanvahvuudella paistamassa -
maan päälle'. Ja tapahtui niin."
Mihin Jumala laittoi auringon, kuun ja tähdet?
Hän pani ne taivaanvahvuuteen eli sille vyöhykkeelle, -
joka oli luotu erottamaan ylemmän hengellisen valon -
hengellisen pimeyden vyöhykkeestä.
Hengellisen valon ja hengellisen pimeyden välistä tilaa -
kutsuttiin taivaanvahvuudeksi.
Siihen tilaan Jumala loi auringon, kuun, tähdet ja galaksit.
Ne Jumala pani taivaanvahvuuteen.
Tarkastellaan perspektiiviä.
Kuinka suuri on maapallo?
Kuinka suuri on pimeyden valtapiiri verrattuna valon valtapiiriin?
Joh. 8:23 "Ja hän sanoi heille: 'Te olette alhaalta, -
minä olen ylhäältä...'"
Tällä Jeesus viittasi siihen, että hän on ylemmistä vesistä, -
ja me olemme taivaanvahvuuden alapuolella olevista vesistä.
Ylemmät ja alemmat vedet on erotettu toisistaan.
Huomatkaa taivaanvahvuuden suuruus.
Se sisältää koko maailmankaikkeuden.
Voimmeko löytää maailmankaikkeuden reunan?
Voimmeko päästä sen laidalle?
Kuinka suuria me ihmiset olemme?
Elämme valtavan suuressa maailmankaikkeudessa.
Jumalan valtakunta ulottuu maailmankaikkeuden taakse.
Se sijaitsee valon valtapiirissä jossain taivaanvahvuuden -
ulkopuolella tai toisella puolella.
Me asumme pienellä maapallolla, -
jota ympäröi hengellisen pimeyden vyöhyke.
Saattaa kuulostaa pelottavalta ajatukselta, -
että planeettaamme ympäröi hengellisesti pimeä vyöhyke.
Niin se vain on.
Jeesus kuitenkin tuli maailmaan tuhoamaan paholaisen teot -
ja tekemään tyhjäksi kaikki hänen suunnitelmansa.
Jeesus tuhosi ne.
Palaamme tähän myöhemmin.
Jatkamme neljännestä päivästä.
1. Moos. 1:17-18 "Ja Jumala pani ne taivaanvahvuuteen, -
paistamaan maan päälle ja hallitsemaan päivää ja yötä..."
Jumala asetti tiettyjä lakeja, -
jotka liittyivät auringon, kuun ja tähtien hallintavaltaan.
Ne saivat päivää ja yötä koskevan auktoriteetin.
Ne saavat hallita kaikkea, mikä kasvaa luonnollisessa ympäristössä.
1. Moos. 1:18 "...ja erottamaan valon pimeästä."
Tässä ei puhuta hengellisestä valosta vaan luonnollisesta.
1. Moos. 1:18 "Ja Jumala näki, että se oli hyvä."
Jeesus käytti usein vertauksissaan luonnon ilmiöitä.
Hän havainnollisti niiden avulla hengellisiä totuuksia.
Jeesuksen opetuksia tutkiessa on hyvä muistaa, -
että usein hän käyttää luonnollisia esimerkkejä paljastamaan -
yliluonnollisia asioita ja todellisuuksia.
Jumala näki, että tuo päivä oli hyvä.
1. Moos. 1:19-20 "Ja tuli ehtoo, ja tuli aamu, neljäs päivä.
Ja Jumala sanoi: 'Viliskööt vedet...'" Tässä puhutaan merestä.
"Viliskööt vedet eläviä olentoja..."
Tässä käytetään matelija-sanaa.
Voidaan ajatella dinosauruksia ja muita isoja matelijoita.
Tämän kohdan mukaan matelijat tulivat vedestä.
"...ja lentäkööt linnut maan päällä, taivaanvahvuuden alla."
1. Moos. 1:21 "Ja Jumala loi suuret merieläimet -
ja kaikkinaiset liikkuvat, vesissä vilisevät elävät olennot, -
kunkin lajinsa mukaan, -
ja kaikkinaiset siivekkäät linnut, kunkin lajinsa mukaan.
Ja Jumala näki, että se oli hyvä."
Kaikki tämä luotiin merestä.
Evolutionistit innostuvat tästä asetelmasta.
He haluavat tutkia meren molekyylejä, -
kunnes löytyy alkuhiukkanen, jonka kehityskulun he rakentavat -
ihmiseen asti.
Jos he sen sijaan keskittyisivät tutkimaan ihmissilmää, -
he ymmärtäisivät, että kaiken takana on oltava Luoja.
Raamattu sanoo, että me muutumme uskomme mukaisiksi.
Kaikki se, minkä uskomme todeksi, muuttuu todellisuudeksemme.
Apostoli Paavali opettaa tästä samasta asiasta toisella tavalla:
siitä mitä palvomme, tulee ylpeydenaiheemme.
Luonteemme mukautuu sen mukaisesti.
Jos palvomme Jumalaa ja hänen totuuttaan Jeesuksessa, -
silloin hänen elämänsä alkaa vaikuttaa meidän elämässämme.
1. Moos. 1:23 "Ja tuli ehtoo, ja tuli aamu, viides päivä."
1. Moos. 1:24 "Ja Jumala sanoi: 'Tuottakoon maa elävät olennot..."
Ei puhuta enää meristä.
Evoluutioteoriaa ei voi soveltaa tähän.
Vedestä luodut olennot eivät olisi mutaatioidenkaan avulla voineet -
muuttua niiksi olennoiksi, jotka Jumala loi maasta.
On tutkittava tarkasti, kuinka luomisprosessi -
Jumalan sanan mukaan etenee.
Kaikki saavat olomuotonsa ja luonteensa Sanasta.
Nykyään tiedetään, että geenimuuntelu on vaarallista.
Jos elämän geneettistä koodia alkaa muunnella, -
se ei tuota enää elämää -
vaan kuolemaa.
Niin tapahtuu, jos Sanan asettamaa koodausta muutetaan.
Raamatussa sanotaan, ettei Sanasta saa poistaa mitään.
Se ei tuota elämää. Pikemminkin päinvastoin.
Annan teille toisen esimerkin.
On tullut julki, -
että vehnänjyviä halutaan taloussyistä muunnella.
Siitä halutaan ottaa jotain pois ja lisätä tilalle jotain muuta.
Tavoitteena on saada aikaan vahvempi ja sitkeämpi kasvi.
Se olisi helpompaa esimerkiksi varastoinnin kannalta.
Nyt on kuitenkin saatu selville, että geenimuuntelun ansiosta -
vehnänjyvät ovat muuttuneet epäterveellisiksi.
Niistä on tullut myrkkyä.
Voitte lukea vehnästä tehtyjä tutkimuksia.
Vehnän pitäisi olla elämän leipää, -
mutta nyt siitä on tehty myrkkyä.
Se on meidän syytämme, koska muutimme sen geneettistä koodia.
Olemme muuttaneet sitä tarkoitusta, jonka Jumala vehnälle antoi.
Sama koskee Jumalan sanaa.
Emme saa muuttaa sitä.
Tämä koskee meitä kaikkia.
Meidän on varottava opetusta, joka ei seuraa Jumalan sanaa.
Opettajien tieto on vajavaista. Lukeudun heidän joukkoonsa.
Kukaan ei tiedä koko totuutta.
Kaikki uskovat asuvat lihallisessa ruumiissa.
Apostoli Paavalin mukaan lihassamme asuu synti.
Synnin tekemisen mahdollisuus on uskovaa yhtä lähellä -
kuin oma iho.
Se on hyvin lähellä.
Tämän takia uskovan on tärkeä nähdä hengenmaailman todellisuus.
On tärkeä nähdä Jeesus.
Uskovan identiteetti riippuu sen ymmärtämisestä, -
kuka Jeesus on.
Hän edustaa taivaallista Isäämme.
Hänellä on sama luonne.
Sellainen on meidänkin luonteemme.
Meidän ongelmamme on se, -
että olemme lihassamme asuvan synnin vaikutuksen alla.
Paavali sanoi, että pahaa ei tee hän, vaan hänessä asuva synti.
Hän ei käyttänyt sitä tekosyynä synnin tekemiseen.
Hän halusi todistaa uskovansa, että hän on uusi luomus Messiaassa.
Meidän on oltava tarkkana.
Etenen hitaasti juuri tämän takia.
Emme ole tarpeeksi tietoisia oikeasta identiteetistämme.
Meidän identiteettimme perustuu Taivaallisen Isämme kaltaisuuteen.
Me olemme hänen kaltaisiaan.
Kun katsot peiliin, älä tuijota pelkkää fyysistä ulkonäköä.
Katso Jeesukseen. Hän on peilikuvasi.
Meidän on opittava tuntemaan hänet, jotta tuntisimme itsemme.
Olemme hänen lapsiaan.
Meidän on osattava erottaa henget.
Jatketaan viidennen päivän tutkimista.
Meitä on opetettu karjasta ja muista eläimistä.
1. Moos. 1:25 "Jumala teki metsäeläimet, -
kunkin lajinsa mukaan, ja karjaeläimet, -
kunkin lajinsa mukaan, ja kaikki maan matelijat, -
kunkin lajinsa mukaan. Ja Jumala näki, että se oli hyvä."
Tähän saakka -
luomakunta ei ollut vielä nähnyt Aadamia.
Nyt saavumme kuudennen päivän loppupuolelle.
1. Moos. 1:26 "Ja Jumala sanoi: 'Tehkäämme ihminen kuvaksemme, -
kaltaiseksemme; ja vallitkoot he meren kalat ja taivaan linnut..."
Tässä käytetään valta-sanaa.
Ihminen sai vallita kaikkea elävää, mikä oli luotu ennen häntä.
Häntä ei kuitenkaan valtuutettu hallitsemaan itseään.
Miestä ja naista ei valtuutettu hallitsemaan toisiaan.
Jumala hallitsi heitä.
Tämä on tärkeää.
Kun mies ja nainen pelastuvat Jeesuksen kuoleman tuoman -
sovituksen kautta, -
Jumala asettaa heidät niihin asemiin, jotka heillä oli alussa.
Jumala alkaa vallita heitä.
Tottelemattomuus toi Eevan ylle kirouksen.
Mies sai oikeuden hallita häntä.
Se on kirous, jonka alla meidän ei tarvitse enää olla.
Meidän on kohdeltava toisiamme yhtä hyväksyvästi ja hellästi -
kuin Luojamme kohtelee meitä.
Aadam ja Eeva olivat Jumalan kuvan kaltaisia.
He saivat vallan hallita kaikkia eläviä olentoja.
Kuinka se toimi käytännössä?
Heillä oli Taivaan Isän luonne.
He olivat rakastavaisia, rauhallisia ja iloisia.
Kaikki hyveet toimivat heissä, -
koska heidät oli tehty Jumalan kuvaksi.
Aadam ja Eeva kohtelivat kaikkia eläviä olentoja rakastavasti.
He eivät vihanneet eläimiä eivätkä kohdelleet niitä kaltoin.
He rakastivat kaikkia eläviä olentoja.
Heillä oli myös sisäinen yhteys Luojaan.
Se synnytti heissä valoa.
Tuo valo tuli siitä ylemmästä valon valtapiiristä.
Elämää ja valoa virtasi heidän sisimmästään, -
samalla tavalla kuin niitä virtasi Jeesuksesta.
Koko luomakunta eli pimeyden valtapiirin alapuolella, -
mutta Aadamin kautta se sai valoa.
Aadam oli maailman valo.
Aadam ja Eeva.
He vaelsivat Luojansa yhteydessä.
He vaelsivat Hengessä ja totuudessa.
Elämän vedet virtasivat heistä.
Kun heistä tuli tottelemattomia, virtaus pysähtyi.
Heidän sydämensä mustenivat.
He joutuivat heitä ympäröivien pimeyden valtojen alle.
Mitä pimeyden valtapiirille olisi tapahtunut, -
jos valon ja elämän virtaaminen olisi jatkunut?
Kun Eeva meni hyvän ja pahan tiedon puun luokse, -
kenet hän sieltä löysi?
Eeva meni katsomaan juuri sitä puuta.
Kaikki muut puut olivat kauniita ja niiden hedelmät hyviä syödä.
Jumala kielsi heitä syömästä vain yhden puun hedelmiä.
Hän ei halunnut heidän syövän niitä.
Silti he söivät.
Eeva näki, että nekin puut olivat kauniita.
Jumala oli kieltänyt heitä maistamasta sen hedelmiä.
Muutoin he kuolisivat.
Minkälainen kuolema heitä odotti?
He menettivät yhteyden elämään. Se oli heille kuolema.
Valo ja elämä tulivat julki heidän kauttaan.
Mikä oikeastaan tappoi heidät puutarhassa?
Heidän tottelemattomuutensa.
Puun hedelmä itsessään ei ollut tappavaa.
He kuolivat tottelemattomuuteensa.
Tottelemattomuus, ylpeys ja omavanhurskaus kuuluivat tuon -
puun ominaisuuksiin.
He söivät tottelemattomuuden siemeniä.
He kuolivat sen takia.
Yhteys Luojaan kuolettui.
He joutuivat toisen hengellisen valtapiirin alaisuuteen.
Suurin osa ihmiskunnasta elää yhä sen alaisuudessa.
He elävät yhä sen vaikutuksen alla.
Tämä siitäkin huolimatta, että ristillä Jeesus vapautti -
koko ihmiskunnan.
Tällä hetkellä vain osa ihmisistä on vapaita.
Myös he joutuvat päivittäin taistelemaan -
toisen valtapiirin vaikutusta vastaan.
Tilanteesta on ulospääsy. Jatkamme nyt sen tutkimista.
Ajatelkaa Eedenin puutarhaa.
Tunnette kaikki tämän kertomuksen.
En ikävystytä teitä lukemalla koko ajan.
Kuvitelkaa, että edessäni on kaksi puuta.
Aadam ja Eeva olivat yksi Hengessä.
Sitten yhtenä päivänä Eeva näki käärmeen.
Heprean kielessä käärme on "nachash".
Se voidaan kääntää "käärmeeksi" tai "loistavaksi".
Uusi testamentti opettaa, -
että saatana pukeutuu valkeuden enkeliksi. Silloin hän loistaa.
On mahdollista, -
että saatana näyttäytyi Eevalle valon enkelin hahmossa, -
pettäen siten Eevan.
Mitä hän sanoi Eevalle?
"Sanoiko Jumala todella?"
Hän kylvi Eevan mieleen epäilyksen siemeniä.
Eeva tuli epäuskoiseksi.
Epäilyksen ja epäuskon henget olivat ensimmäisiä henkivaltoja, -
jotka laskeutuivat maan päälle pimeyden valtapiiristä.
Kun kohtaamme uskonelämässämme vaikeuksia -
ja alamme tehdä yhteistyötä toisen valtapiirin kanssa, -
silloin olemme yhteydessä epäilyksen ja epäuskon henkiin, -
jotka edustavat oman valtapiirinsä henkivaltoja ja luonnetta.
Ne houkuttelevat meitä esittämällä epäilyjä Jumalan Sanasta.
Jeesusta kiusattiin samalla tavalla.
Jumalan Sana kyseenalaistettiin.
Sen lisäksi saatana antoi Eevalle uusia ajatuksia.
Paavali kehottaa meitä heittämään pois jokaisen ajatuksen, -
joka sotii Jumalan tuntemista vastaan.
Jumalan tuntemus estää meitä tulemasta petetyiksi.
Jos emme pysty hallitsemaan ajatuksiamme ja huomaamme -
epäilevämme Jumalan Sanaa, olemme Eevan asemassa.
Saatana antoi Eevalle uutta ajateltavaa.
1. Moos. 1:4 "Ette suinkaan kuole..."
Eeva uskoi ja maistoi hedelmää.
Me toimimme näin päivittäin.
Emme saata edes huomata sitä.
Emme ole onnistuneet näkemään hengenmaailman todellisuuteen.
Vaikka synnyimme valoon, emme osaa erottaa sen luonnetta -
pimeyden valtapiirin luonteesta.
Valo ja pimeys sekoittuvat meissä.
1. Johanneksen kirje opettaa, että valehtelemme, -
jos väitämme olevamme synnittömiä.
Synti tekee työtä lihassamme.
Henget työskentelevät koko ajan ympärillämme pimeyden vyöhykkeessä.
Näimme, kuinka tuo pimeyden valtapiiri syntyi heti alussa.
Se ympäröi syviä vesiä, joissa maapallo luotiin.
Se on todella olemassa, vaikkemme sitä näekään.
Emme ole tietoisia sen luonteesta.
Hoosean kirjassa sanotaan, että kansa hukkuu tiedon puutteen takia.
Toisessa kohdassa sanotaan helvetin nielevän meidät.
Ihmisen psykologiset ongelmat eivät aina johdu hänestä itsestään, -
vaan ne ovat toisen valtakunnan vaikutuksen tulosta.
Syytämme väärää valtakuntaa.
Usein saatana syyttää meitä jostain, johon hän itse on syypää.
Hän haluaa meidän joutuvan henkien vaikutuksen alaisiksi.
Hän haluaa meidän luulevan, että ongelmat ovat meistä lähtöisin.
Monet psykologit ja psykiatrit ovat alkaneet ymmärtää, -
etteivät yhteiskunnassamme vallitsevat kammot ja pelot -
ole heidän potilaistaan lähtöisin.
He ymmärtävät, että on olemassa ulkopuolisia vaikutteita.
Jotain on tapahtunut heidän potilaidensa elämässä tai suvussa.
Se vaikuttaa potilaan olemukseen, tunteisiin, psyykkeeseen -
ja fyysiseen ruumiiseen.
Se tuottaa kuolemaa, ei elämää.
Tässä on paljon opittavaa.
Saatana ei ole omaperäinen.
Hän yrittää heikentää uskoamme Jumalan Sanaan.
Kuunnelkaa, mitä saatana sanoi Eevalle.
"Voit tulla Jumalan kaltaiseksi."
Se on suuri kiusaus.
Voisimmepa kaikki tietää yhtä paljon kuin Jumala.
Olisi mahtavaa olla samanlainen kuin Jumala.
Kuinka voi muuttua sellaiseksi, mitä jo on?
Aadam ja Eeva eivät tunteneet itseään.
He olivat jo Jumalan kuvia.
Jos he olisivat ymmärtäneet olevansa jo Jumalan kaltaisia, -
he eivät olisi kokeneet tarvetta muuttua toisenlaisiksi.
Heidän olisi pitänyt perustaa ymmärryksensä tilanteesta -
Jumalan tuntemiselle.
He olivat jo Jumalan kuvia.
Näettekö saatanan petollisuuden?
Me synnymme uudelleen Luojamme kuvaksi Jeesuksen kautta.
Jeesus on elämämme, ja hän on Jumalan kaltainen.
Yritämmekö yhä tulla Jeesuksen kaltaisiksi?
Minä ja vaimoni olimme osa kulttia, -
jonka tavoitteena oli tulla Jeesuksen kaltaiseksi.
Me tutkimme täydellisyyttä, ja sitten yritimme -
muuttua täydellisiksi.
Opimme kaiken hyveistä.
Päätimme tulla hyveellisiksi.
Halusimme tulla vanhurskaiksi filosofiamme kautta.
Se oli vaikeaa, koska emme tienneet meissä vaikuttavasta voimasta.
Sitä kutsutaan synnin voimaksi.
Apostoli Paavali kertoi itsestään Roomalaiskirjeen luvussa 7.
Room. 7:15 "...sillä minä en toteuta sitä, mitä tahdon...."
Eevaa petettiin lupaamalla, että hän voi tulla Jumalan kaltaiseksi.
Nykyään luvataan, että ihminen voi tulla Kristuksen kaltaiseksi.
Tämä oppi kieltää sen, että mehän olemme jo Kristuksen kaltaisia.
Meidän on opittava tuntemaan Jeesus oppiaksemme tuntemaan itsemme.
Meidän täytyy ymmärtää se, millä tavalla vaikutteet -
henkivaltojen valtapiiristä vaikuttavat elämäämme.
Ensi jaksossa voimme tutkia muutamia raamatunkohtia, -
jotka auttavat meitä herkistämään hengellisiä aistejamme.
Silloin osaamme erottaa elämän puun hyvän ja pahan tiedon puusta.
Silloin voimme erottaa valon kuningaskunnan tunnusmerkit -
pimeyden valtapiirin tunnusmerkeistä.
Silloin voimme erottaa ne joka hetki ja erityisesti silloin, -
kun olemme muiden ihmisten seurassa.
Jokainen päivä sisältää lukemattomia mahdollisuuksia -
altistua toisen valtakunnan vaikutteille ja totella niitä.
Usein se tapahtuu jopa tietämättämme.
Pikkuhiljaa altistus tappaa meidät.
Jumala toi meille elämän Jeesuksen kautta.
Meidän on tunnettava hänet ja muistettava, -
millainen hän oli alussa.
Hän on Sana.
Hän on valo ja valon olemus.
Hän on ainoa olemassa oleva tie, -
jonka kautta meistä voi tulla elävän Jumalan lapsia.
Roomalaiskirjeen 8. luku opettaa, -
että koko luomakunta odottaa Jumalan lasten ilmestymistä.
Meidän on aikuistuttava.
Emme voi pysyä lapsina.
Meidän on kasvettava Luojamme kuvaksi ja hänen kaltaisekseen.
Päivittäin.
Jumala antaa meille tilaisuuksia.
Saatana ei luo olosuhteitamme.
Jumala luo olosuhteemme, -
jotta oppisimme vaeltamaan Hengessä olosuhteidemme keskellä -
ja odottamaan Jumalan valtakunnan ilmestymistä keskellemme.
Mitä Jeesus rukoili?
Matt. 6:9-10 "Isä meidän, joka olet taivaissa!
Pyhitetty olkoon sinun nimesi; tulkoon sinun valtakuntasi..."
Jeesuksen ongelmat eivät olleet taivaassa.
Hänen ongelmansa olivat maan päällä.
Jo alussa ihmiselle annettiin valta tuoda valoa maan päälle.
Aadamia itse asiassa kutsutaan Jumalan pojaksi -
Luukaksen evankeliumin 3. luvun sukuluettelossa.
Aadam, Jumalan poika.
Hänestä tuli tottelemattomuuden poika.
Messiaassa emme ole tottelemattomuuden -
vaan tottelevaisuuden lapsia.
Meidän on toteltava hänen Sanaansa.
Emme voi valikoida niitä jakeita, mitä meidän tekee mieli totella.
Meidän on pyydettävä Pyhän Hengen apua Raamatun ymmärtämiseen.
Usko ja tottelevaisuus kuuluvat yhteen.
Kun seuraavien jaksojen aikana ymmärryksemme lisääntyy -
valon ja pimeyden valtapiirien kohdalla, -
näemme olevamme taistelukentällä.
Olemme joutuneet keskelle taistelukenttää, -
jossa sisällämme oleva hengenmaailma sotii -
meitä ympäröivää pimeyden valtakuntaa vastaan.
Jatkamme tästä ensi kerralla.
Tutkimme valon valtakunnan valoa -
ja pimeyden valtapiiriä.
Tutkimme niiden ominaispiirteitä ja näemme, -
tarjoaako Raamattu meille jotain tapaa kulkea valossa -
ja tuoda kunniaa Jeesukselle.
Hän tuli tuhoamaan pimeyden valtapiirin teot.
Hän tulee tuhoamaan ne kokonaan.
Kiitän katsojiamme seurasta.
Kiitos TV7:lle siitä, että tämä opetus voidaan lähettää.
On etuoikeus saada vierailla Suomessa.
Olemme nauttineet ajastamme, -
vaikka vaimoni sanookin, etten hymyile teille tarpeeksi.
Minulla on sisäinen hymy.
Kiitän teitä vielä kerran ja siunaan teitä Herran siunauksella.
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi -
ja antakoon sinulle rauhan. Aamen.
Kiitoksia.
Suomennos: Hanna Tischer